《寄方俊甫》
宋代·释圆悟

市桥劳送别，转影又经时。
几度月圆夜，独行谁共时。
菊寒开欲遍，书远到应迟。
西瀑成庵未，幽楼莫负期。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。